
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟ Σ ΠΡΩΤΟ _ Αρ. Φύλλου 212 

15 Οκτωβρίου 1997 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 296 

Ζωοτροφές ιδιαίτερης διατροφής και συμπλήρωση των 
Π.Δ. 538/1983 (Α 211) και 105/1986 (Α39), σε συμμόρ¬ 
φωση προς τις οδηγίες 93/74 του Συμβουλίου και 
94/39, 95/9, 95/10 της Επιτροπής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α.του άρθρου 9παράγρ. 2του Ν.Δ. 185/1973 «Περιμέ¬ 
τρων βελτιώσεως της κτηνοτροφίας» (Α 262). 

β. του άρθρου 1 παράγρ. 1,2,3 και 4 του Ν.1338/1983 
«Εφαρμογή του κοινοτικού δικαίου» (Α 34), όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακος και 
Χάλυβος καιτου Οργανισμού Εφοδιασμού ΕΥΡΑΤΟΜ» (Α 
70) καιτου άρθρου 65του Ν.1892/1990 (Α 101). 

γ. του άρθρου 29Ατου Ν. 1558/1985 «Κυβέρνηση και κυ¬ 
βερνητικά όργανα» (Α 134), όπως αυτό προστέθηκε με το 
άρθρο 27 του Ν.2081/1992 (Α 154),και αντικαταστάθηκε 
από το άρθρο 1 παρ.2ατου Ν. 2469/1997 (Α38). 

δ. της με αριθμό 358731/1996 κοινής απόφασης του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη» (Β 939). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την με αριθμό 21 5/1997 γνωμοδότηση του Συμβουλίου 
της Επικράτειας μετά από πρόταση των Υπουργών Εθνικής 
Οικονομίας, Ανάπτυξης καιτου Υφυπουργού Γεωργίας, α¬ 
ποφασίζουμε: 

Άρθρο 1 
Σκοπός 

Με το παρόν προεδρικό διάταγμα θεσπίζονται διατά¬ 
ξεις, οι οποίες καθορίζουν τους όρους κυκλοφορίας και 


εμπορίας των ζωοτροφών με τις οποίες επιδιώκονται στό¬ 
χοι ιδιαίτερης διατροφής, σε συμμόρφωση με τις οδη¬ 
γίες: 

-93/74/ΕΟΚ του Συμβουλίου της 13ης Σεπτεμβρίου 
1993 «για τις ζωοτροφές με τις οποίες επιδιώκονται στό¬ 
χοι ιδιαίτερης διατροφής» (ΕΕ αριθμ. Γ 237της 22.9.1993, 
σελ.23). 

-94/39/ΕΚτης Επιτροπής της 25ης Ιουλίου 1994 «γιατην 
κατάρτιση καταλόγου των χρήσεων για τις οποίες προο¬ 
ρίζονται οι ζωοτροφές με τις οποίες επιδιώκονται στόχοι 
ιδιαίτερης διατροφής» (ΕΕ αριθμ. Ι_ 207 της 10.8.1994, 
σελ.20). 

-95/9/ΕΚ της Επιτροπής της 7ης Απριλίου 1995 «γιατην 
τροποποίηση της οδηγίας 94/39/ΕΚ γιατην κατάρτιση κα¬ 
ταλόγου των χρήσεων για τις οποίες προορίζονται οι ζω¬ 
οτροφές με τις οποίες επιδιώκονται στόχοι ιδιαίτερης 
διατροφής» (ΕΕ αριθμ. 191 της 22.4.1995, σελ.35) και 
-95/10/ΕΚ της Επιτροπής της 7ης Απριλίου 1995 «για 
τον καθορισμό της μεθόδου υπολογισμού της ενεργεια¬ 
κής αξίας των τροφών για σκύλους και γάτες με τις οποί¬ 
ες επιδιώκονται στόχοι ιδιαίτερης διατροφής» (ΕΕ αριθμ. 
|_91 της 22.4.1995, σελ.39). 

Άρθρο 2 

(άρθρο 1 της οδηγίας 93/74/ΕΟΚ) 

1 .Το παρόν διάταγμα αφορά τις ζωοτροφές με τις οποί¬ 
ες επιδιώκονται στόχοι ιδιαίτερης διατροφής. 

2.Οι ζωοτροφές με τις οποίες επιδιώκονται στόχοι ιδιαί¬ 
τερης διατροφής μπορούν να διατίθενται στην αγορά μό¬ 
νον εφόσον: 

-πληρούν τις προϋποθέσεις του άρθρου 4 του παρό¬ 
ντος 

-φέρουν σήμανση σύμφωνα με τις διατάξεις του άρ¬ 
θρου 6 του παρόντος και 

-οι σκοπούμενες χρήσεις περιλαμβάνονται στον κατά¬ 
λογο του μέρους Βτου παραρτήματος I του παρόντος και 
ανταποκρίνονται στις λοιπές διατάξειςτου καταλόγου αυ¬ 
τού. 

Αρθρο 3 

(άρθρο 2 της οδηγίας 93/74/ΕΟΚ) 

Για τους σκοπούς του παρόντος διατάγματος νοούνται 
ως: 

α) «ζωοτροφές», τα προϊόντα φυτικής ή ζωικής προέ¬ 
λευσης στη φυσική τους κατάσταση, νωπά ή διατηρημέ¬ 
να και τα προϊόντα που προέρχονται από τη βιομηχανική 
μεταποίηση τους, καθώς και οι οργανικές ή ανόργανες 
ουσίες, απλές ή σύνθετες, είτε περιέχουν πρόσθετα είτε 
όχι, οι οποίες προορίζονται για την από στόματος διατρο¬ 
φή των ζώων 

β) «σύνθετες ζωοτροφές», τα σύνθετα μείγματα προϊό¬ 
ντων φυτικής ή ζωικής προέλευσης, σε φυσική κατάστα¬ 
ση, νωπά ή διατηρημένα ήτα παράγωγα της βιομηχανικής 
τους μεταποίησης ή οι οργανικές ή ανόργανες ουσίες, 
που περιέχουν ή όχι πρόσθετες ύλες και προορίζονται για 
τη διατροφή των ζώων από το στόμα με τη μορφή πλήρων 
ή συμπληρωματικών ζωοτροφών 

γ) «ζωοτροφές με τις οποίες επιδιώκονται στόχοι ιδιαί¬ 
τερης διατροφής», οι σύνθετες ζωοτροφές οι οποίες λό¬ 
γω της ιδιαίτερης σύνθεσήςτουςήτου ιδιαίτερου τρόπου 
παραγωγής τους, διακρίνονται σαφώς τόσο από τις συ¬ 
νηθισμένες ζωοτροφές οσο και απο τα προϊόντα που ορί¬ 
ζονται στην με αριθμό 378812/1992 υπουργική απόφαση 
«Για τον καθορισμό των όρων παρασκευής, διάθεσης 
στην αγορά και χρήσης των φαρμακούχων ζωοτροφών» 
(Β 491) και οι οποίες παρουσιάζονται ως προοριζόμενες 
για την κάλυψη ειδικών αναγκών διατροφής 

δ) «στόχος ιδιαίτερης διατροφής», ο στόχος της κάλυ¬ 
ψης των ειδικών αναγκών διατροφής ορισμένων κατηγο¬ 
ριών οικιακών ζώων ή παραγωγικών ζώων, των οποίων οι 
λειτουργίες αφομοίωσης, απορρόφησης ή μεταβολισμού 
υπάρχει κίνδυνος να διαταραχθούν προσωρινά ή έχουν 
διαταραχθεί προσωρινά ή κατά τρόπο ανεπανόρθωτο και 
τα οποία, για το λόγο αυτό, μπορούν να ωφεληθούν από 
τη λήψη καταλλήλων για την κατάστασή τους ζωοτρο¬ 
φών. 

Άρθρο 4 

(άρθρο 3 της οδηγίας 93/74/ΕΟΚ) 

Η φύση ή η σύνθεση των ζωοτροφών, που αναφέρονται 
στο άρθρο 2 παράγραφος 1 του παρόντος, πρέπει να είναι 
τέτοια ώστε να είναι κατάλληλες για την επίτευξη του στό¬ 
χου ιδιαίτερης διατροφής για τον οποίο προορίζονται. 

Άρθρο 5 

(άρθρο 4 της οδηγίας 93/74/ΕΟΚ) 

Το παρόν διαταγμα εφαρμόζεται με την επιφύλαξη των 
ειδικών διατάξεων που αφορούν: 

α. τις σύνθετες ζωοτροφές 

β. τα προσθετικά που χρησιμοποιούνται στις ζωοτρο¬ 
φές 

γ. τις ανεπιθύμητες ουσίες και προϊόντα στη διατροφή 
των ζώων 

δ. ορισμένα προϊόντα που χρησιμοποιούνται για τη δια¬ 
τροφή των ζώων 

Άρθρο 6 

(άρθρο 5 της οδηγίας 93/74/ΕΟΚ, άρθρο 1 της οδηγίας 
94/39/ΕΚ και άρθρο 1 της οδηγίας 95/9/ΕΚ) 

Επιπροσθέτως των διατάξεων περί σημάνσεως που 
προβλέπονται στα άρθρα 4,4α,4β,4γ του π.δ. 538/1983 
«Παρασκευή, κυκλοφορία και εμπορία ζωοτροφών» (Α 
211) ορίζονταιτα ακόλουθα: 

1 .Οι ακόλουθες συμπληρωματικές ενδείξεις πρέπει να 
αναγράφονται στο ειδικά προβλεπόμενο πλαίσιο, στη συ- 


σκευασία, το δοχείο ή την ετικέτα των ζωοτροφών που α- 
ναφέρονται στο άρθρο 2 παράγραφοςΐ: 

α) ο χαρακτηρισμός «διαιτητική» μαζί με την ονομασία 
της ζωοτροφής 

β) η ακριβής χρήση, δηλαδή ο στόχος ιδιαίτερης δια¬ 
τροφής 

γ) η ένδειξη των ουσιωδών θρεπτικών χαρακτηριστικών 
της ζωοτροφής 

δ) οι δηλώσεις που προβλέπονται στην στήλη 4 του πα¬ 
ραρτήματος I Μέρος Βτου παρόντος και αφορούντο στό¬ 
χο ιδιαίτερης διατροφής 

ε) η συνιστώμενη διάρκεια χρησιμοποίησης της ζωο¬ 
τροφής. 

Οι ενδείξεις που αναφέρονται στα στοιχεία α) έως ε) 
πρέπει να συμμορφώνονται με το περιεχόμενο του κατα¬ 
λόγου των προβλεπομένων χρήσεων του παραρτήματος 
I Μέρος Β και με τις γενικές διατάξεις του παραρτήματος 
I Μέρος Ατού παρόντος. 

2. Ενδείξεις άλλες από αυτές που αναφέρονται στην πα¬ 
ράγραφο 1 είναι δυνατό να αναγράφονται στο ειδικά προ¬ 
βλεπόμενο πλαίσιο με τον όρο ότι οι ενδείξεις αυτές είναι 
σύμφωνες με τα οριζόμενα στο παράρτημα I Μέρος Α και 
Βτου παρόντος. 

3. Με την επιφύλαξη του άρθρου 4γτου π.δ. 538/1983, 
στη σήμανση των ζωοτροφών που αναφέρονται στο άρ¬ 
θρο 2 παράγραφος 1 μπορεί να γίνεται μνεία ειδικής πα¬ 
θολογικής κατάστασης εάν η κατάσταση αυτή ανταπο- 
κρίνεται στο στόχο διατροφής, ο οποίος ορίζεται στον κα¬ 
τάλογο των σκοπουμένων χρήσεων. 

4. Η ετικέτα ή οι οδηγίες χρήσης των ζωοτροφών που α- 
ναφέρονται στο άρθρο 2 παράγραφος 1 πρέπει να φέ¬ 
ρουν την ένδειξη «συνιστάται να ληφθεί η γνώμη ενός ει¬ 
δικού πριν την χρησιμοποίηση». Μπορεί ωστόσο να προ- 
βλέπεται στον κατάλογο των σκοπουμένων χρήσεων του 
παραρτήματος I ότι η δήλωση αυτή θα αντικατασταθεί ό¬ 
σον αφορά τις ειδικές διαιτητικές ζωοτροφές, από τη σύ¬ 
σταση «να ζητείται προηγουμένως η γνώμη ενός 
κτηνιάτρου». 

5. Οι διατάξεις του άρθρου 4α παράγραφος 4 του π.δ. 
538/1983 εφαρμόζονται και στις ζωοτροφές οι οποίες α- 
ναφέρονται στο άρθρο 2 παράγραφος 1, οι οποίες δεν 
προορίζονται για οικιακά ζώα. 

6. Στην σήμανση των ζωοτροφών που αναφέρονται στο 
άρθρο 2 παράγραφος 1 μπορεί επίσης να τονίζεται η πα¬ 
ρουσία ή χαμηλή περιεκτικότητα ενός ή περισσοτέρων α¬ 
ναλυτικών συστατικών που χαρακτηρίζουν τη ζωοτροφή. 
Στην περίπτωση αυτή η ελάχιστη ή η μεγίστη περιεκτικό¬ 
τητα του ή των αναλυτικών συστατικών, εκφραζόμενη ως 
ποσοστό επί του βάρους της ζωοτροφής, πρέπει να ανα- 
φέρεται σαφώς στον κατάλογο των δηλουμένων αναλυτι¬ 
κών συστατικών. 

7. Ο προσδιορισμός «διαιτητική» προορίζεται μόνο για 
τις ζωοτροφές που αναφέρονται στο άρθρο 2 παράγρα¬ 
φος 1. Στη σήμανση και στην παρουσίαση αυτών των ζω¬ 
οτροφών απαγορεύονται άλλοι προσδιορισμοί εκτός του 
χαρακτηρισμού «διαιτητική». 

8. Ανεξαρτήτως των διατάξεων του άρθρου 4α παρά¬ 
γραφος 3 του π.δ. 538/1983, η δήλωση των συστατικών 
μπορεί να γίνεται υπό μορφή κατηγοριών που ομαδοποι¬ 
ούν διάφορα συστατικά, ακόμα και αν για τη δικαιολόγη- 
ση των θρεπτικών συστατικών της ζωοτροφής απαιτείται 
η δήλωση ορισμένων συστατικών με την ειδική τους ονο¬ 
μασία. 

Άρθρο 7 

(άρθρο 7 της οδηγίας 93/74/ΕΟΚ) 

Οι ζωοτροφές που αναφέρονται στο άρθρο 2 παράγρα¬ 
φος 1, για λόγους που αφορούν τις διατάξεις αυτού του δια¬ 
τάγματος, δεν υπόκεινται σε περιορισμούς εμπορίας άλ¬ 
λους από εκείνους που προβλέπονται οτο παρόν διάταγμα. 

Άρθρο 8 

(άρθρο 10 της οδηγίας 93/74/ΕΟΚ) 

Για τη τήρηση των όρων του παρόντος διατάγματος διε- 
νεργείται από τα αρμόδια όργανα ελέγχου ζωοτροφών ο 
επίσημος έλεγχος τουλάχιστον δειγματοληπτικά κατά τη 
διάρκεια της παρασκευής ήτης εμπορίας, σύμφωνα μετά 
οριζόμενα στο άρθρο 6του π.δ. 538/1983 . Η αρμόδια αρ¬ 
χή ελέγχου των ζωοτροφών μπορεί να ζητά από τον υ¬ 
πεύθυνο εμπορίας την προσκόμιση στοιχείων και πληρο¬ 
φοριών βάσει του οποίου τεκμηριώνεται η συμμόρφωση 
των ζωοτροφών με το παρόν διάταγμα. 

Άρθρο 9 

(άρθρο 11 της οδηγίας 93/74/ΕΟΚ) 

1. Στο άρθρο 2α του π.δ. 538/1983 μετά το στοιχείο 6) 
προστίθεται στοιχείο 7) που έχει ως εξής,« 7) τις ζωοτρο¬ 
φές με τις οποίες επιδιώκονται στόχοι ιδιαίτερης 
διατροφής». 

2. Στο άρθρο 2 του π.δ. 105/1986 «Κυκλοφορία ορισμέ¬ 
νων προϊόντων που χρησιμοποιούνται στη διατροφή των 
ζώων» (Α 39) προστίθεται μετά το στοιχείο ε), το ακόλου¬ 
θο στοιχείο «στ) ζωοτροφές με τις οποίες επιδιώκονται 
στόχοι ιδιαίτερης διατροφής». 

Άρθρο 10 

(άρθρο 1 & 2 της οδηγίας 95/10/ΕΚ) 

Στις περιπτώσεις όπου σύμφωνα με τις διατάξεις που 
προβλέπονται στο άρθρο 6 στοιχείο δ) του παρόντος πρέ¬ 
πει να δηλώνεται η ενεργειακή αξία των τροφών για σκύ¬ 
λους και γάτες με τις οποίες επιδιώκονται στόχοι ιδιαίτε¬ 
ρης διατροφής, τότε η αξία αυτή πρέπει να υπολογίζεται 
σύμφωνα με τη μέθοδο που περιγράφεται στο παράρτη¬ 
μα II του παρόντος διατάγματος. 

Άρθρο 11 

Με απόφαση του Υπουργού Γεωργίας που δημοσιεύεται 
στην Εφημερίδα της Κυβερνήσεως τροποποιούνται και 

συμπληρώνονταιτατεχνικά και λεπτομερειακά θέματα των 
παραρτημάτων του παρόντος διατάγματος, σε συμμόρ¬ 
φωση προς αντίστοιχες πράξεις των Κοινοτικών Οργάνων, 

Άρθρο 12 

Προσαρτώνται και αποτελούν αναπόσπαστο μέρος του 
παρόντος προεδρικού διατάγματοςτα κατωτέρω παραρ¬ 
τήματα 

ΠΑΡΑΡΤΗΜΑ I 

(Παράρτηματης οδηγίας 94/39/ΕΟΚτης Επιτροπής, ό¬ 
πως τροποποιήθηκε από το Παράρτημα της Οδηγίας 
95/9/ΕΟΚτης Επιτροπής) 


ΜΕΡΟΣ Α 
Γενικές διατάξεις 

1. Όταν για ορισμένους από τους ειδικούς σκοπούς, 
στη στήλη 2 του μέρους Β παρατίθενται ομάδες θρεπτι¬ 
κών χαρακτηριστικών περισσότερες από μία, που εμφαί- 
νονται με «ή/και» και αφορούν τον ίδιο στόχο, ο παρα¬ 
σκευαστής έχει τη δυνατότητα να κάνει χρήση εκατέρας 
ή και αμφοτέρων των ομάδων χαρακτηριστικών, ώστε να 
επιτευχθεί ο θρεπτικός σκοπός που ορίζεται στη στήλη I. 
Για κάθε επιλεγόμενη δυνατότητα, δίδονται στη στήλη 4 
οι αντίστοιχες αναγραφόμενες στην ετικέτα δηλώσεις. 

2. Όταν στη στήλη 2 ή στη στήλη 4 του μέρους Β ανα- 
φέρεται μια ομάδα προσθέτων, τα χρησιμοποιούμενα 
πρόσθετα (-ο) πρέπει να έχουν εγκριθεί στην οδηγία 
70/524/ΕΟΚ του Συμβουλίου ως ανταποκρινόμενα στα 
καθορισμένα βασικά χαρακτηριστικά. 

3. Όταν στη στήλη 4 του μέρους Β απαιτείται η αναγρα¬ 
φή της (των) πηγής (-ών) των συστατικών ή των αναλυτικών 
συστατικών, ο παρασκευαστής πρέπει ναπαρέχει ακριβείς 
πληροφορίες [π.χ. ειδική ονομασία του (των) συστατικού 
(-ών), το είδος του ζώου ή το μέρος αυτού] δια των οποίων 
είναι δυνατόν να αξιολογηθεί η συμμόρφωση της ζωοτρο¬ 
φής προς τα αντίστοιχα απαραίτητα θρεπτικά χαρακτηρι¬ 
στικά. 

4. Όταν στη στήλη 4 του μέρους Β απαιτείται η δήλωση 
κάποιας ουσίας η οποία έχει εγκριθεί και ωςπρόσθετο και 
συνοδεύεται από την έκφραση «ολική», η δηλούμενη πε¬ 
ριεκτικότητα πρέπει να αναφέρεται στην ποσότητα της 
ουσίας που περιέχει εκ φύσεως η συγκεκριμένη ζωοτρο¬ 
φή χωρίς να έχει προστεθεί τίποτα, ή, κατά παρέκκλιση 
της οδηγίας 70/524/ΕΟΚ, στη συνολική ποσότητα της ου¬ 
σίας που περιέχει εκ φύσεως και στην ποσότητα της ου¬ 
σίας που χρησιμοποιήθηκε ως πρόσθετο. 

5. Οι δηλώσεις «εφόσον έχει προστεθεί», στις απαιτή¬ 
σεις της στήλης 4, είναι υποχρεωτικές όταν η ενσωμάτω¬ 
ση ή η περαιτέρω αύξηση του συστατικού ή του πρόσθε¬ 
του αποσκοπεί στο να καταστήσει δυνατή την επίτευξη 
του ειδικού σκοπού. 

6. Οι δηλώσεις που πρέπει να παρέχονται σύμφωνα με 
τη στήλη 4του μέρους Β και αφορούν αναλυτικά συστατι¬ 
κά και πρόσθετα πρέπει να είναι ποσοτικές. 

7. Η συνιστώμενη διάρκεια χρήσεως στη στήλη 5του μέ¬ 
ρους Β δείχνει ένα εύρος χρόνου εντός του οποίου πρέ¬ 
πει κανονικά να επιτευχθεί ο ειδικός σκοπός. Οι παρα¬ 
σκευαστές μπορούν να συνιστούν διάρκεια χρήσεως με 
μεγαλύτερη ακρίβεια εντός των καθορισμένων ορίων. 

8. Όταν με μια ζωοτροφή επιδιώκονται περισσότεροι 
του ενός στόχοι ιδιαίτερης διατροφής, η συγκεκριμένη 
ζωοτροφή πρέπει να ανταποκρίνεται στις αντίστοιχες κα¬ 
ταχωρίσεις του μέρους Β. 

9. Σε περιπτώσεις συμπληρωματικών ζωοτροφών που 
προορίζονται για ειδικούς θρεπτικούς σκοπούς, στις οδη¬ 
γίες χρήσεως που αναγράφονται στην ετικέτα πρέπει να 
δίδονται κατευθύνσεις σχετικά με το ισόρροπο του ημε¬ 
ρήσιου σιτηρεσίου. 



Κατάλογος προβλεττόμενων χρήσεων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ II 

(Παράρτημα της Οδηγίας 95/ΙΟ/ΕΟΚτης Επιτροπής) 

ΜΕΓΕΘΟΣ ΥΠΟΛΟΓΙΣΜΟΥ ΤΗΣ ΕΝΕΡΓΕΙΑΚΗΣ ΑΞΙΑΣ 
ΤΩΝ ΤΡΟΦΩΝ ΓΙΑ ΣΚΥΛΟΥΣ ΚΑΙ ΓΑΤΕΣ ΜΕ ΤΙΣ ΟΠΟΙΕΣ 
ΕΠΙΔΙΩΚΟΝΤΑΙ ΣΤΟΧΟΙ ΙΔΙΑΙΤΕΡΗΣ ΔΙΑΤΡΟΦΗΣ 

1. Μέθοδος υπολογισμού και έκφραση ενεργειακής α¬ 
ξίας 

Η ενεργειακή αξία των τροφών για σκύλους και γάτες, 
με τις οποίες επιδιώκονται στόχοι ιδιαίτερης διατροφής, 
πρέπει να υπολογίζεται σύμφωνα με τον ακόλούθο τύπο, 
με τη χρήση των ποσοστών ορισμένων αναλυτικών συ¬ 
στατικών των τροφών-η αξία αυτή εκφράζεται σε Μύ, με- 
ταβολιστέας ενέργειας (ΜΕ), ανά χιλιόγραμμο σύνθετης 
τροφής, όπως είναι: 

α) οιτροφές για σκύλους και γάτες, με την εξαίρεση των 
τροφών για γάτες με περιεχόμενο υγρασίας άνω του 14% 

Μύ/Κρτης ΜΕ = 0.1464Χ% ολικές αζωτούχες ουσίες -Ι¬ 
Ο,3556 X % λιπαρές ουσίες + 0,1464 X % ελεύθερο αζώ¬ 
του εκχύλισμα 

β) τροφές για γάτες με περιεχόμενο υγρασίας άνω του 
14% 

Μί/Κρ της ΜΕ = (0,1632 X % ολικές αζωτούχες ουσίες + 
0,3222 X % λιπαρές ουσίες + 0,1255 X % ελεύθερο αζώ¬ 
του εκχύλισμα) - 0,2092 

όπου το ποσοστό του ελεύθερου αζώτου εκχυλίσματος 
υπολογίζεται λαμβάνοντας τη διαφορά μεταξύ του 100 
και των ποσοστών υγρασίας ολικής τέφρας, ολικών αζω- 
τούχων ουσιών, ολικών λιπαρών ουσιών και ινωδών ου¬ 
σιών. 

2. Ανοχές που εφαρμόζομαι στις δηλούμενες αξίες 

Εάν, μετά από τους επίσημους ελέγχους που καθορίζο¬ 
μαι στο άρθρο 12 της οδηγίας 79/373/ΕΟΚ, διαπιστωθεί 
απόκλιση μεταξύτου αποτελέσματος του ελέγχου καιτης 
ενεργειακής αξίας που δηλώθηκε, που αφορά αύξηση ή 


μείωση της ενεργειακής αξίας της τροφής, εφαρμόζεται 
ανοχή 15%. 

3. Έκφραση του αποτελέσματος 

Το προκύπτον αποτέλεσμα μετά την εφαρμογή του α¬ 
νωτέρω τύπου πρέπει να εκφράζεται με ακρίβεια ενός δε- 
κάτου. 

4. Μέθοδοι δειγματοληψίας και ανάλυσης που πρέπει 
να εφαρμόζομαι 

Η δειγματοληψία της σύνθεσης τροφής και η δοσολο¬ 
γία των περιεκτικοτήτων των αναλυτικών συστατικών του 
προσδιορίζομαι στη μέθοδο υπολογισμού επιτυγχάνο¬ 
μαι αμίστοιχα σύμφωνα με τις κοινοτικές μεθόδους 
δειγματοληψίας και ανάλυσης για τον επίσημο έλεγχο 
των ζωοτροφών. 

Άρθρο 13 

Οι παραβάτες των διατάξεων του παρόμος διατάγμα¬ 
τος τιμωρούμαι με τις ποινές που προβλέπει το άρθρο 14 
παράγρ. 3 του Ν.Δ. 185/1973 «Περί μέτρων βελτιώσεως 
της κτηνοτροφίας» (Α 262). 

Άρθρο 14 

Το παρόν διάταγμα αρχίζει να ισχύει από της δημοσιεύ- 
σεως. 

Στον Υπουργό Γεωργίας αναθέτουμε την δημοσίευση 
και εκτέλεση του παρόμος διατάγματος. 

Αθήνα, 1 Οκτωβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

ΥΦΥΠΟΥΡΓΟΣ ΓΕΩΡΓΙΑΣ 

Β. ΓΕΡΑΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



